
Nr. 10248 / 20.05.2026
Raport de specialitate
pentru organizarea şi desfăşurarea licitaţiei publice privind vânzarea unor terenuri intravilane, categoria de folosinţă curți construcții situate în orașul Murfatlar, str. Nicolae Bălcescu nr. FN, aparținând domeniului privat al Orașului Murfatlar

Compartimentul de resort Compartiment Cadastru  din  cadrul U.A.T. orașul Murfatlar, în temeiul prevederilor art. 136, alin. (8), lit. b) și alin. (10) din O.U.G. nr. 57/ 2019 privind Codul administrativ, cu modificările și completările ulterioare, formulez prezentul raport de specialitate cu privire la aprobarea vânzării prin licitație publică a unor terenuri intravilane, categoria de folosinţă curți construcții situate în orașul Murfatlar, str. Nicolae Bălcescu nr. FN, aparținând domeniului privat al Orașului Murfatlar, după cum urmează:
- Teren din str. N. Bălcescu FN lot 7, Murfatlar, jud Constanța în suprafață de 93 mp, nr. Cadastral 107981
- Teren din str. N. Bălcescu FN lot 8, Murfatlar, jud Constanța în suprafață de 110 mp, nr. Cadastral 107983
Cadrul legal:
[bookmark: _Hlk130057052]- art. 334-346, art. 311, art. 354, art. 355, art. 363 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
-  art. 1650 – 1752 din Legea nr. 287/2009 privind Codul Civil, republicată, modificările și completările ulterioare;
  Având în vedere:
[bookmark: _GoBack]- art. 363 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare.
Conform art. 129 alin. (4), lit. f) din O.U.G. 57/2019 privind Codul Administrativ, consiliul local „asigură un mediu favorabil înființării și/sau dezvoltării afacerilor, inclusiv prin valorificarea patrimoniului existent, precum și prin realizarea de noi investiții care să contribuie la îndeplinirea programelor de dezvoltare economică regională și locală”.
Preţul de pornire a licitaţiei este  fără TVA, stabilit ca fiind valoarea cea mai mare dintre prețul de piață determinat prin raport de evaluare întocmit de evaluator autorizat ANEVAR si valoarea de inventar a imobilelor terenuri, astfel:
- Teren din str. N. Bălcescu FN lot 7, Murfatlar, jud Constanța în suprafață de 93 mp, nr. Cadastral 107981 în valoare de 15.142 lei ;
- Teren din str. N. Bălcescu FN lot 8, Murfatlar, jud Constanța în suprafață de 110 mp, nr. Cadastral 107983 în valoare de 17.350 lei .

Garanția de participare: 10% din valoarea bunului licitat, după cum urmează:
- Teren din str. N. Bălcescu FN lot 7, Murfatlar, jud Constanța în suprafață de 93 mp, nr. Cadastral 107981 în valoare de 1.514 lei ;
- Teren din str. N. Bălcescu FN lot 8, Murfatlar, jud Constanța în suprafață de 110 mp, nr. Cadastral 107983 în valoare de 1.735 lei .
Costul caietului de sarcini: 100 lei.
Stabilirea oportunității vânzării bunului este prezentată în Documentația de atribuire și caietul de sarcini.
La nivelul autorității publice contractante se organizează o comisie de evaluare, compusă dintr-un număr impar de membri, care nu poate fi mai mic de 5, din care vor face parte și reprezentanți ai consiliului local, numiți prin hotărâre de consiliu,  reprezentanți ai instituției publice, numiți prin Dispoziție a Primarului, precum și reprezentanți ai Administrației Fiscale,  numiți prin adresă înregistrată la sediul Primăriei, precum și supleanții acestora.
Contractul se încheie în formă autentică, la notarul public, în condiţiile legii într-un termen de 20 de zile calendaristice de la data împlinirii termenului prevăzut la art. 341 alin. (26) O.U.G. nr. 57/2019 privind Codul administrativ.
Toate taxele și cheltuielile ocazionate de procedură și de încheierea în formă autentică a contractului de vânzare, precum și cheltuielile cu raportul de evaluare, se suportă de către ofertantul câștigător (cumpărător) și se achită de îndată.
Considerăm că sunt îndeplinite condiţiile legale de formă şi conţinut, drept pentru care propunem spre aprobare proiectul de hotărâre privind aprobarea vânzării prin licitație publică a unor terenuri intravilane, categoria de folosinţă curți construcții situate în orașul Murfatlar, str. Nicolae Bălcescu nr. FN, aparținând domeniului privat al Orașului Murfatlar.   

